ประเทศไทยใน พ.ศ. 2515

เหตุการณ์ที่เกิดขึ้นใน พ.ศ. 2515 (ค.ศ. 1972) ในประเทศไทย เป็นปีที่ 191 แห่งกรุงรัตนโกสินทร์ และเป็นปีที่ 27 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร

**ผู้นำ**
 พระมหากษัตริย์ : พระบาทสมเด็จพระปรมินทรมหาภูมิพลอดุลยเดช- สยามมกุฎราชกุมาร: สมเด็จพระบรมโอรสาธิราช เจ้าฟ้ามหาวชิราลงกรณฯ สยามมกุฎราชกุมาร (ตั้งแต่ 28 ธันวาคม)- นายกรัฐมนตรี: 
** ถนอม กิตติขจร (รัฐประหาร, ผู้ใช้อำนาจ) (จนถึง 18 ธันวาคม)
** ถนอม กิตติขจร (รัฐประหาร) (ตั้งแต่ 18 ธันวาคม)- คณะผู้ยึดอำนาจการปกครอง: คณะปฏิวัติ (ถึง 16 ธันวาคม)- หัวหน้าคณะปฏิวัติ: ถนอม กิตติขจร (จนถึง 16 ธันวาคม)- รัฐสภา: สภานิติบัญญัติแห่งชาติ (เริ่ม 16 ธันวาคม)- ประธานสภานิติบัญญัติแห่งชาติ: ศิริ สิริโยธิน (แต่งตั้ง) (ตั้งแต่ 18 ธันวาคม)- ประธานศาลฎีกา: 
** ประกอบ หุตะสิงห์ (จนถึง 1 ตุลาคม)
** ทองคำ จารุเหติ (ตั้งแต่ 15 ตุลาคม)

**เหตุการณ์**

**กุมภาพันธ์**
 9 กุมภาพันธ์ – กรมราชทัณฑ์ได้ดำเนินการประหารชีวิตเสน่ห์ อ่อนแก้ว ด้วยการยิงเป้าที่เรือนจำกลางบางขวางตามคำสั่งของหัวหน้าคณะปฎิวัติโดยอาศัยอำนาจหัวหน้าคณะปฎิวัติ นับเป็นบุคคลที่สามที่ถูกประหารชีวิตด้วยอำนาจหัวหน้าคณะปฎิวัติ หลังจากการรัฐประหารตนเองของจอมพลถนอม ในเดือนพฤศจิกายน พ.ศ. 2514

**มีนาคม**
 13 มีนาคม ปิยะ อำพันปอง นำพวกจำนวน 6 คนปล้นธนาคารไทยพัฒนา สาขายานนาวา ทำให้มีผู้ได้รับบาดเจ็บ 2 ราย- 28 มีนาคม กำนันตำบลหนองบัวตะเกียด และชาวบ้าน นำกำลังมาล้อมจับกุมทอง อ้อจันทึก, จีระ ยาจันทึก และสนั่น เซียมขุนทด แต่ทั้งสามได้จับตัวประกัน และขว้างระเบิดมือใส่ชาวบ้านและกำนันทำให้มีผู้เสียชีวิต 2 ราย

**พฤษภาคม**
 2 พฤษภาคม – เจ้าหน้าตำรวจจับกุมสมศักดิ์ แซ่ฉั่ว, บุญช่วย ไซยปะ และประเสริฐ ขันทะยา ที่บ้านหลังหนึ่งในตำบลมีชัย พร้อมกับอาวุธปืนสงครามจำนวน 68 กระบอก ซึ่งทั้งสามเตรียมลำเลียงไปขายให้กับกลุ่มผู้ก่อการร้าย- 8 พฤษภาคม - ดัด ภูมลา ก่อเหตุขว้างระเบิดมือใส่ผู้คนในร้านน้ำแแข็งใส ภายในงานวัดสระบัว อำเภอมุกดาหาร จังหวัดนครพนม ส่งผลให้มีผู้เสียชีวิต 9 ราย- 18 พฤษภาคม – ทีมฟุตบอลทีมชาติอิหร่านชนะเลิศการแข่งขันฟุตบอลชิงแชมป์แห่งชาติเอเชีย ครั้งที่ 5 ณ ราชอาณาจักรไทย- 31 พฤษภาคม บุญญฤทธิ์ สุวรรณวัฒน์ ถูกจำเนียร จันทรา, สนอง โพธิ์บาง และธนูชัย มนตรีวัต แทงเสียชีวิตบนรถเมลล์เนื่องจากบุญญฤทธิ์เตือนพนักงานบัญชีที่กำลังจะถูกทั้งสามล้วงกระเป๋าว่า "คุณจะถูกล้วงกระเป๋า"

**มิถุนายน**
 6 มิถุนายน สมศักดิ์ แซ่ฉั่ว, บุญช่วย ไซยปะ และประเสริฐ ขันทะยา ผู้ต้องหาในคดีค้าอาวุธสงครามให้กับผู้ก่อการร้าย ถูกประหารชีวิตในที่สาธารณะด้วยการยิงเป้าเป็นชุดตามคำสั่งของจอมพลถนอม กิตติขจร ที่สนามกอล์ฟข้างสนามบินพลเรือนจังหวัดหนองคาย- 9 มิถุนายน เรือน หอยบาง ร่วมกับมือปืนอีกคนใช้ปืนพกขนาด.38 ยิงจรัล กาลลา นักข่าวหนังสือพิมพ์เมืองใต้ขณะอุ้มลูกอยู่ในร้านขายผ้าใจงาม จนได้รับบาดเจ็บ และจรัลเสียชีวิตที่โรงพยาบาลในนครหลวงกรุงเทพธนบุรี ในวันที่ 25 มิถุนายน- 12 มิถุนายน เหตุฆาตกรรมสนั่น ยิ้มประเสริฐ และบุญญฤทธิ์ สุวรรณวัฒน์ – พร้อม ยิ้มประเสริฐ เดินทางมาชี้ตัวจำเนียร จันทรา, สนอง โพธิ์บาง และธนูชัย มนตรีวัต เนื่องจากเธอจำหน้าทั้งสามจากภาพข่าวหนังสือพิมพ์ได้ว่าทั้งสามเป็นคนร้ายที่ฆ่าสนั่น ยิ้มประเสริฐ สามีของเธอ หลังจากที่สนั่นเตือนหญิงชราชาวจีนว่าจะถูกล้วงกระเป๋า- 14 มิถุนายน เหตุฆาตกรรมสนั่น ยิ้มประเสริฐ และบุญญฤทธิ์ สุวรรณวัฒน์ –  จอมพล ถนอม กิตติขจร มีหนังสือแสดงความเสียใจต่อการเสียชีวิตของบุญญฤทธิ์ และให้ผู้อำนวยการองค์การโทรศัพท์แห่งประเทศไทยดำเนินการช่วยเหลือครอบครัวของบุญญฤทธิ์- 15 มิถุนายน
** กรมราชฑัณฑ์ดำเนินการประหารชีวิต ธวัช สุธากุล กับสมศักดิ์ ปาทาน นักโทษประหารชีวิตในคดีฆาตกรรมสุภาพรรณ รัตนทายะ บรรณารักษ์ห้องสมุดธรรมศาสตร์ และเจริญ ยิ้มละมุน นักโทษประหารชีวิตในคดีฆ่าปล้นฆ่าชิงวัวควาย
** ตี่ วันดี และสั้น ห้วยใหญ่ ก่อเหตุข่มขืนและฆาตกรรมสมปอง กลิ่นกุหลาบ อายุ 13 ปี ที่อำเภอสัตหีบ จังหวัดชลบุรี- 19 มิถุนายน เหตุฆาตกรรมสนั่น ยิ้มประเสริฐ และบุญญฤทธิ์ สุวรรณวัฒน์ – กรมราชทัณฑ์ดำเนินการประหารชีวิตจำเนียร จันทรา, สนอง โพธิ์บาง และธนูชัย มนตรีวัต ด้วยการยิงเป้าที่เรือนจำกลางบางขวาง ตามคำสั่งของจอมพล ถนอม กิตติขจร

**สิงหาคม**
 3 สิงหาคม – เกิดเหตุฆาตกรรมและโทรมหญิงที่ชายหาดหน้าศาลากลางจ้งหวัดสงขลา พิชาญ คำแหง,สุธน เจริญสุข และนิพนธ์ เรืองสงฆ์ได้ร่วมกันก่อเหตุก่อเหตุปล้นทรัพย์,ฆาตกรรม,ทำร้ายร่างกาย อาจารย์ที่มาพลอดริมชายหาด ทำให้อาจารย์ชายเสียชีวิต และพิชาญกับสุธนยังได้รุมโทรมอาจารย์หญิง คดีดังกล่าวทำให้ชาวจังหวัดสงขลาจำนวนมากเรียกร้องให้มีการประหารชีวิตผู้ก่อเหตุ และมีการเดิมพันว่าผู้ต้องหาทั้งสามจะรอดการลงโทษหรือไม่เนื่องจากญาติของทั้งสามวิ่งเต้นด้วยเงินจำนวน 2 ล้านบาท เพื่อให้ทั้งสามรอดจากการลงโทษ

**กันยายน**
 30 กันยายน – เกิดเหตุรถบรรทุกขนหินประสานงา กับรถเมล์ด่วน (หล่มสัก-นครหลวงกรุงเทพธนบุรี) ที่อำเภอเมืองสระบุรี ทำให้มีผู้เสียชีวิต 20 ราย

**ตุลาคม**
 19 ตุลาคม 
** พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทรงควบคุมบัญชาการทดลองปฏิบัติการฝนหลวง สาธิตให้ผู้แทนรัฐบาลสิงคโปร์ชม ณ อ่างเก็บน้ำเขื่อนแก่งกระจาน
** เจ้าหน้าที่ตำรวจดำเนินการประหารชีวิตพิชาญ คำแหง และสุธน เจริญสุข ผู้ต้องหาคดีฆาตกรรมและโทรมหญิงที่ชายหาดหน้าศาลากลางจ้งหวัดสงขลา ตามคำสั่งของจอมพลถนอม กิตติขจร โดยระหว่างการประหารชีวิตที่ชายหาดที่เกิดเหตุ เกิดอุบัติเหตุประชาชนที่มาดูการประหารชีวีตเหยียบกันจนได้รับบาดเจ็บหลายคน หรือบางคนตกจากต้นสน- 21 ตุลาคม – พระราชพิธีฉลองพระชนมายุ 6 รอบ 21 ตุลาคม 2515

**พฤศจิกายน**
 29 พฤศจิกายน – เกิดเหตุรถบขส.เบอร์ 24/1 (กรุงเทพ-ร้อยเอ็ด) ชนรถบรรทุกหินที่อำเภอปากช่อง ทำให้มีผู้เสียชีวิต 24 ราย บาดเจ็บ 34 ราย

**ธันวาคม**
 28 ธันวาคม 
**พระบาทสมเด็จพระมหาภูมิพลอดุลยเดชมหาราช บรมนาถบพิตร มีพระบรมราชโองการประกาศสถาปนา สมเด็จพระเจ้าลูกยาเธอ เจ้าฟ้าวชิราลงกรณ ขึ้นเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร
** วิกฤตตัวประกันสถานทูตอิสราเอลประจำประเทศไทย พ.ศ. 2515 กลุ่มผู้ก่อการร้ายชาวปาเลสไตน์ที่เรียกตัวเองว่า "กันยาทมิฬ" เข้าจู่โจม สถานฑูตอิสราเอลในกรุงเทพมหานคร แล้วจับบุคคลากรของสถานฑูตตัวประกัน

**วันเกิด**

**มกราคม**
 24 มกราคม – ณัฐสิมา คุปตะวาทิน นักแสดง (ถึงแก่กรรม 29 พฤศจิกายน พ.ศ. 2540)- 27 มกราคม – ศิริพร อยู่ยอด นักร้อง

**มีนาคม**
 29 มีนาคม – คงเดช จาตุรันต์รัศมี นักร้อง

**เมษายน**
 1 เมษายน – ยุทธพงศ์ จรัสเสถียร นักการเมือง- 9 เมษายน – อัครา พรหมเผ่า นักการเมือง- 24 เมษายน – นภ พรชำนิ นักร้อง

**มิถุนายน**
 1 มิถุนายน – ชลาศัย ขวัญฐิติ- 3 มิถุนายน – พาเมล่า เบาว์เด้นท์ นักร้อง- 7 มิถุนายน – ธนากร โปษยานนท์ นักแสดง- 11 มิถุนายน – เมทินี กิ่งโพยม นักแสดง- 16 มิถุนายน – หม่อมหลวงสุธานิธิ จิตรพงศ์- 23 มิถุนายน – นิโคล เทริโอ นักร้อง

**สิงหาคม**
 20 สิงหาคม – กชกร นิมากรณ์ นักแสดง- 26 สิงหาคม – วันชนะ สวัสดี ทหาร นักแสดง

**กันยายน**
 10 กันยายน - แสน นากา นักร้องเพลงลูกทุ่งเพื่อชีวิตชาวไทย- 12 กันยายน – ตรีนุช เทียนทอง นักการเมือง- 20 กันยายน – พลพล พลกองเส็ง นักร้อง

**ตุลาคม**
 28 ตุลาคม – ศรุต วิจิตรานนท์ นักแสดง- 30 ตุลาคม – กุลนัดดา ปัจฉิมสวัสดิ์ แอนเดอร์สัน พิธีกร

**พฤศจิกายน**
 5 พฤศจิกายน – วราวุธ เลาหพงศ์ชนะ พิธีกร- 10 พฤศจิกายน – คัทลียา แมคอินทอช นักแสดง- 20 พฤศจิกายน – ลูกนก สุภาพร นักร้อง- 29 พฤศจิกายน – หลวงไก่ นักร้อง

**ธันวาคม**
 27 ธันวาคม – อรอนงค์ ปัญญาวงศ์ นักแสดง

**วันถึงแก่กรรม**

**มกราคม**
 30 มกราคม – ศรคีรี ศรีประจวบ นักร้อง (เกิด 4 มีนาคม พ.ศ. 2489)

**พฤษภาคม**
 25 พฤษภาคม – เจ้าราชบุตร (วงศ์ตวัน ณ เชียงใหม่) (ประสูติ 7 พฤษภาคม พ.ศ. 2429)

**ตุลาคม**
 7 ตุลาคม – สังวรณ์ สุวรรณชีพ นักการเมือง (เกิด 14 กรกฎาคม พ.ศ. 2444)- 17 ตุลาคม – พระเจ้าบรมวงศ์เธอ พระองค์เจ้าเหมวดี (ประสูติ 12 มกราคม พ.ศ. 2436)

**พฤศจิกายน**
 10 พฤศจิกายน – หม่อมเจ้าธงไชยสิริพันธ์ ศรีธวัช (ประสูติ 10 ธันวาคม พ.ศ. 2433)

**แหล่งข้อมูลอื่น**
  ปฏิทินปี 1972 - ประเทศไทย
หมวดหมู่:ประเทศไทยในปี พ.ศ. 2515